'મારા દેશની આ પીડિત માતાઓ- બહેનોને, મારી મુસ્લિમ દીકરીઓને હું વિશ્વાસ અપાવું છું કે હું તેમનાં ન્યાય માટે, તેમનાં હક માટે કામ કરવામાં કોઈ ખામી નહીં છોડું અને હું તમારી આશાઓ, આકાંક્ષાઓને પૂર્ણ કરીને રહીશ.'

વડા પ્રધાન નરેન્દ્ર મોદીએ આ વાતો 15 ઓગસ્ટ 2018ના રોજ લાલ કિલ્લા પરથી આપેલા પોતાના ભાષણમાં કહી હતી. 

પરંતુ પોતાના ભાષણ અને નિવેદનોમાં વારંવાર 'મુસ્લિમ બહેનો', 'મુસ્લિમ માતાઓ'ના હક અને ન્યાયની વાત કરતા જ વડા પ્રધાન સબરીમાલા મંદિરમાં મહિલાઓના પ્રવેશ મામલે એકદમ અલગ વલણ અપનાવતા જોવા મળ્યા.

તમે આ વાંચ્યું કે નહીં?

સમાચાર એજન્સી ANIનાં તંત્રી સ્મિતા પ્રકાશે જ્યારે ટ્રિપલ તલાક અને સબમરીમલા મુદ્દા પર વડા પ્રધાનનો મત જાણવા પ્રયાસ કર્યો તો તેમણે કહ્યું :

દુનિયામાં ઘણા દેશ એવા છે કે જ્યાં ટ્રિપલ તલાક પર પ્રતિબંધ છે. એ માટે આ મામલો આસ્થાનો નથી. તેનો મતલબ છે કે ટ્રિપલ તલાક જેંડર ઇક્વલિટી (લૈંગિક સમાનતા)નો મામલો છે, સામાજિક ન્યાયનો મામલો છે, ધર્મ કે આસ્થાનો નહીં. 

એ માટે એ બન્નેને અલગ કરો. બીજી વાત, ભારત સ્વભાવથી એ મત ધરાવે છે કે દરેકને સમાન હક મળવો જોઈએ. ભારતમાં ઘણા મંદિર એવા છે કે જ્યાં પુરુષ જઈ શકતા નથી અને પુરુષ ત્યાં નથી જતા. 

મંદિરની પોતાની માન્યતાઓ છે, એક નાની હદમાં. તેમાં સુપ્રીમ કોર્ટનાં મહિલા જજ (ઇન્દુ મલ્હોત્રા)નો જે નિર્ણય છે, તેને ધ્યાનથી વાંચવાની જરુર છે. તેમાં કોઈ રાજકીય પક્ષની દખલગીરીની જરુર નથી. તેમણે એક મહિલા તરીકે પણ તેને સમજીને પોતાનો મત આપ્યો છે. મારો વિચાર છે કે તેના પર ચર્ચા થવી જોઈએ.

મહિલાઓ સાથે જ જોડાયેલા બે અલગ અલગ મુદ્દાઓ પર વડા પ્રધાનના એકબીજાથી એકદમ વિપરિત વલણને કેવી રીતે જોવામાં આવે?

ધાર્મિક સ્થળો પર મહિલાઓને પ્રવેશ અપાવવા માટે આંદોલન સાથે જોડાયેલાં કાર્યકર્તા તૃપ્તિ દેસાઈ કહે છે, "વડા પ્રધાને આવી વાત કહેવી જોઈતી ન હતી. જે રીતે ટ્રિપલ તલાકમાં મહિલાઓ સાથે અન્યાય થાય છે એ જ રીતે સબરીમાલા મામલે પણ મહિલાઓ સાથે અન્યાય થાય છે."

"તેમનાં હક છીનવી લેવામાં આવે છે. ત્યાં જો 10 થી 50 વર્ષના પુરુષ જઈ શકે છે તો મહિલાઓ કેમ નહીં? આ બંધારણમાં આપવામાં આવેલા સમાનતાના અધિકારનું અપમાન છે. મહિલાઓનું અપમાન છે."

આસ્થાના સવાલ પર તૃપ્તિ કહે છે, "શું મહિલાઓની આસ્થા હોતી નથી? તેમને મંદિર જવાથી રોકવામાં આવે છે, તે આસ્થા સાથે ખિલવાડ નથી? મને લાગે છે કે આ આસ્થાનો નહીં, પણ સમાનતાનો વિષય છે."

ન્યૂઝ વેબસાઇટ 'ધ... \n\nમને ઉપરના લેખ માટે સારું શીર્ષક આપો.
સબરીમાલા મંદિર મામલો : વડા પ્રધાન મોદીને 'હિંદુ બહેનો'નાં હકની યાદ કેમ નથી આવતી?